open-index/open-wikipedia-markdown huggingface dataset:
Du Fu

**Du Fu** (; , dzimis 712. gadā, miris 770. gadā), arī **Tu Fu**, bija ievērojams ķīniešu dzejnieks, kas dzīvoja Tanu dinastijas valdīšanas laikā, galvenokārt imperatora Sjuaņdzuna valdīšanas laikā. Zināms arī kā **Dzimei** (*Zimei*). Viņš un Li Bai bieži tiek uzskatīti par visu laiku labākajiem ķīniešu dzejniekiem. Mūsdienās ir zināmi aptuveni 1400 Du Fu dzejoļi. Viņa dzejā galvenokārt atspoguļotas ciešanas, kuras saskatīja sev apkārt, kā arī Tanu dinastijas nemierīgais laiks.

## Biogrāfija
Du Fu ir dzimis izglītotā ģimenē 712. gadā. Ļoti agri nomira māte, un viņa audzināšanu pārņēma tante. Du Fu saņēma tradicionālo konfūcisma izglītību, taču 735. gadā nenokārtoja imperatora pārbaudījumus. Tā rezultātā ļoti daudz no savas jaunības pavadīja ceļojot. Ceļojumu laikā viņš kļuva pazīstams kā dzejnieks un arī sastapa daudzus tā laika dzejniekus. 741. gadā Du Fu iespējams apprecējās.

744. gadā iepazinās ar vēl vienu izcilu ķīniešu dzejnieku Li Bai. Turpmāk abi dzejnieki dalījās iespaidos, kā arī mainīja līdz tam pieņemto dzejas rakstīšanas veidu. Draudzība starp dzejniekiem bija vienpusīga. Ir zināmi 12 dzejoļi, kuros Du Fu pieminējis savu draugu Li Bai, bet Li Bai tikai divos dzejoļos ir pieminējis Du Fu.

Pēc ceļošanas Du Fu atgriezās galvaspilsētā, un kopš tā laika vairs nesatika Li Bai. No 751. līdz 755. gadam Du Fu atradās imperatora galmā. Šajā laikā Du Fu jaunākais dēls nomira no bada. 755. gada ģenerālis Aņs Lušaņs izraisīja valstī nemierus un mēģināja gāzt Tanu dinastijas valdniekus no troņa. Tā rezultātā Du Fu bija spiests pamest savas mājas un apmēram gadu bija prom no savas ģimenes. 768. gadā Du Fu bezmērķīgi devās ceļojumā uz dienvidiem, kur pēc diviem gadiem nabadzībā nomira.

## Ietekme
Literatūras kritiķi Du Fu un viņa darbus ir ļoti augsti novērtējuši. Viņa dzīves laikā tie nebija augstā vērtē. Tas izskaidrojams varētu būt ar to, ka Du Fu ieviesa dažādus jauninājumus un izmainīja līdz tam pierasto dzejas rakstīšanas veidu. 11. gadsimtā viņa darbiem kļuva slaveni. No Du Fu darbiem ietekmējušies daudzi rakstnieki un domātāji. Kā vienu no spilgtākajiem piemēriem var minēt japāņu dzejnieku Macuo Basjo.

## Atsauces

## Ārējās saites

*
Ksena

**Ksena** var būt:

* “” — amerikāņu seriāls;
* Ksena (paralēla pasaule) — paralēlā pasaule datorspēlē *Half-Life*;
* Erīda (pundurplanēta) — pundurplanēta.
Sudrabkalns

**Sudrabkalns** var būt:
* Jānis Sudrabkalns — latviešu dzejnieks;
* Sudrabkalns — paugurs Bebrenes pagastā.
* Sudrabkalns — apdzīvota vieta Dunavas pagastā.

## Skatīt arī
* Sudrabkalniņš
Dzongke

**Dzongke** ( Vailija tr.: *rdzong-kha*, Jong-kă), arī **dzongka**, ir Butānas valsts valoda. Valodas nosaukums nozīmē "dzongu valoda", kur "dzongs" nozīmē cietoksnim līdzīgu klosteri, kādi Butānā tika dibināti 17. gadsimtā.

Dzongke ir radniecīga mūsdienu tibetiešu valodai. Lai arī abām valodām ir kopēja literārā un liturģiskā valodas, sarunvalodas lielākoties nav savstarpēji saprotamas.

## Ārējās saites

* Dzongkes attīstības pārvalde
* Dzongkes sarunvalodas apmācība
Parastais kadiķis

**Parastais kadiķis** (*Juniperus communis*), arī **Zviedrijas kadiķis**, **paeglis**, **ērcis** (Ziemeļkurzemē) ir vienmājas skujkoks. Latvijā visbiežāk sastopams kā krūms, retāk kā koks. Kadiķi labi aug saulainās vietās, tie ir sausumizturīgi un nav prasīgi augsnes izvēlē. Kadiķi aug gan klajumā, gan pamežā. Priežu mežos, virsājos, sausos pauguros redzami īpatnēji, piramidālie, cilindriskie kadiķu vainagi. Skujas ir sīkas, adatveida, sakārtotas mieturos pa trim.

Kadiķiem sēklas atrodas čiekurogā. Sākumā čiekuroga ir zaļa, bet, kad nogatavojas, kļūst sarkanbrūna vai melna.

Skujas un sēklas satur daudz ēterisko eļļu un ir bagātas fitoncīdiem. Čiekurogas izmanto gan ārstniecībā, gan kulinārijā.

## Apraksts
thumb|left|Ogas un skujas
Mūžzaļš neliels (līdz 10 m) skujkoks vai krūms. Stumbri stāvi, rievaini. Miza pelēki brūna. Koksne iebrūna, smaržīga, cieta. Vainags parasti cilindrisks vai konisks. Skujas adatveida pa 3 mieturos, saglabājas pie koka ap 5 gadus. Zied aprīlī un maijā. Vīrišķie ziedi dzelteni, sievišķie zaļi. Auglis — aromātiska čiekuroga, no sākuma zaļa, kas nogatavojusies zili melna.

### Ķīmiskais sastāvs
Kadiķu čiekurogas satur ēterisko eļļu (0,2-2%), kurā konstatēti 17 monoterpēni, 24 seskviterpēni — kamfēns, limonēns, mircēns, elemēns, humulēns, kariofilēns, pinēni, terpineols-4, kadinēns u.c. Bez ēteriskās eļļas čiekurogās ir invertcukurs (līdz 30-40%), miecvielas, sveķi, sveķskābes, flavonoīdi, eļļa, organiskās skābes u.c.

## Biotopi
Parastais kadiķis aug purvos un sausās vietās, skujkoku mežos, mežmalās.

## Izplatība
Parastais kadiķis ir Eiropā ļoti plaši izplatīta suga, aug arī Āzijā, Ziemeļamerikā un dažviet Ziemeļāfrikā. Latvijā savvaļā aug varietāte *Juniperus communis var. suecica* — **Zviedrijas kadiķis**. Dzīves ilgums parasti līdz 600 gadiem, zināmais rekords Somijā ir 1647 gadi.

## Kaitēkļi
Kadiķu zaru brūnēšanu var izraisīt *[[Phomopsis juniperova]]* un *[[Gymnosporangium]]* dzimtes sēnītes. Parasti šīs sēnītes izraisa tikai vizuālu defektu un pašu augu neapdraud, ja laicīgi tiek izgriezti. Sēnīšu veicinošie faktori ir pārāk slikta augsnes drenāža, mitrums un vēja trūkums. Mazākā mērā kadiķi var bojāt arī kukaiņi — *[[Argyresthia thuiella]]* un *[[Phyllosticta thujae]]*.

## Dižkoki Latvijā
* Auziņu paeglis, apkārtmērs ap 1,3 m (2006)
* Rietekļa kadiķis, apkārtmērs ir 2,8 m, augsts 9,5 m (2002)
* Labzdeņu kadiķis, apkārtmērs ir 1,9 m, augsts 9 m (1999)
* Neteiču paeglis, apkārtmērs ir 1,6 m, augsts 10m (2017)

## Literatūra
* Artūrs Mauriņš, Andris Zvirgzds. *Dendroloģija*. Rīga, 2006, 85.—87. lpp. 

## Atsauces

## Ārējās saites
* www.latvijasdaba.lv
Pagasts (nodoklis)

**Pagasts** arī **vāka** bija feodālim pakļauta zemnieku organizācijas un nodevu vākšanas forma, attiecīgā feodālā rente un feodālais nodoklis feodālisma laikā. Pagasti darbojās vairākās baltu un slāvu zemēs.

## Atsauces
Pagasts (nozīmju atdalīšana)

**Pagasts** var būt:

* Pagasts - teritoriālā iedalījuma vienība Latvijā un Igaunijā;
* Pagasts - nodoklis.
Eduards Smiļģis

**Eduards Smiļģis** (dzimis , miris ) bija latviešu teātra režisors un aktieris. Dibinājis Dailes teātri un bijis tā galvenais režisors no 1920. līdz 1964. gadam. Smiļģa vadītais Dailes teātris iekļauts Latvijas kultūras kanonā.

## Dzīvesgājums
Dzimis 1886. gadā Rīgā ierēdņa ģimenē. Tēvs Jānis Smiļģis, māte Hedviga Smiļģe (dzimusi Reinfelde). Ģimenē bija arī brālis un māsa, kuri abi gājuši bojā Pirmā pasaules kara laikā (jaunākais brālis Jānis pazudis bez vēsts, māsa Anna mirusi no spāņu gripas).

1906. gadā beidza mācības Rīgas Vācu amatnieku biedrības skolā strādāja Zasulauka rūpnīcā "Motors" (direktors Teodors Kaleps).
Līdztekus darbojās Apollo teātra un Rīgas Latviešu teātra izrādēs, 1912. gadā sāka strādāt Jaunajā Rīgas teātrī.

Pirmā pasaules kara laikā E. Smiļģis atradās bēgļu gaitās. No 1915. līdz 1916. gadam viņš darbojās Jaunajā Pēterpils Latviešu teātrī. 1920. gadā uzņēmās filmā "Psihe". Tēlojis varoņlomas. Tēliem raksturīgs dziļš pārdzīvojums, temperaments. Par E. Smiļģa darbību Padomju Krievijā šajā laikā ir samērā pretrunīga informācija, zināms, ka viņš bijis Ārkārtējās evakuācijas komisijas loceklis Arhangeļskas ostā Krievijas ziemeļos.

Pēc atgriešanās dzimtenē 1920. gadā dibināja Dailes teātri, līdz 1964. gadam bijis tā mākslinieciskais vadītājs un režisors, līdz 1941. gadam arī pats tēloja izrādēs (vairākas savu iestudējumu titullomas). Inscenējumus raksturo monumentalitāte, filozofisks vispārinājums, heroiski romantisks virziens. Bija Kulturālās tuvināšanās biedrības ar SPRS tautām priekšsēdētājs.

Pēc Otrā pasaules kara 1945. gadā kļuva par Latvijas Teātra biedrības biedru. No 1949. līdz 1951. gadam un no 1953. līdz 1962. gadam vadīja to.
1950. gadā sarakstīja grāmatu par Bertu Rūmnieci, publicēja rakstus par teātra mākslu.

Miris 1966. gadā 79 gadu vecumā. Apbedīts Raiņa kapos.

### Personīgā dzīve
E. Smiļģa pirmā sieva bija teātra sufliere Berta Āboliņa, laulībā dzimuši divi dēli Eduards Ornulfs un Zigurds (abi dēli gājuši bojā Otrā pasaules kara gados, viens pazudis kaujās pie Maskavas, otrs Vācijā, iespējams, gājis bojā Drēzdenes bombardēšanā). Viņam bija romantiskas attiecības ar vairākām teātra aktrisēm, arī ar Liliju Štengeli un kustību pedagoģi un režisori Felicitu Ertneri, attiecībās dzimusi Anna, kuru E. Smiļģis oficiāli neatzina par savu meitu. 
Pēc Otrā pasaules kara apprecējās ar Zigrīdu Kalniņu, laulībā dzimuši divi bērni — dēls Jānis un meita Aija.

## Apbalvojumi
1926. gadā Smiļģis saņēma ceturtās šķiras Triju Zvaigžņu ordeni, 1937. gadā — trešās šķiras.

1947. gadā saņēma Latvijas PSR Tautas skatuves mākslinieka goda nosaukumu, bet 1948. gadā — PSRS Tautas skatuves mākslinieka goda nosaukumu.

Saņēmis vairākus PSRS apbalvojumus. 1946. gadā tika apbalvots ar ordeni "Goda Zīme", bet 1947. gadā — ar Ļeņina ordeni un Staļina prēmiju. Saņēmis divus Darba Sarkanā Karoga ordeņus.

## Piemiņa
1967. gadā Imants Krenbergs uzņēma dokumentālo filmu "Eduards Smiļģis".
1976. gadā viņa mājā iekārtots Teātra muzejs.
1986. gadā nodibināta Smiļģa balva varoņlomu tēlotājiem un režisoriem.
Viņa dzimšanas dienā notiek "Spēlmaņu nakts" balvas pasniegšanas ceremonija.

## Inscenējumi Dailes teātrī

## Atsauces
Svētā Katrīna no Aleksandrijas

**Svētā Katrīna no Aleksandrijas** (; dzimusi apm. , mirusi apm. ) bija leģendāra kristiešu mocekle un svētā, kura III gadsimta beigās — IV gadsimta sākumā esot dzīvojusi Aleksandrijā. Konkrēti fakti par viņas dzīvi ir leģendas, kuru varianti atšķiras, un kuru vēsturiskā patiesība nav noskaidrojama.

Svēto Katrīnu gleznās attēlojoši daudzi izcili mākslinieki, to vidū — Karavadžo, Korredžo, Muriljo, Rafaēls. Sv. Katrīna bijusi Kuldīgas pilsētas aizbildne.

## Leģendas
Populārākajās leģendas versijās Katrīna bija Aleksandrijas pārvaldnieka Kosta meita. Viņa esot bijusi visai skaista un augsti izglītota. Pēc piedzīvotās atklāsmes kristījusies. Esot tikusies ar imperatoru Maksimīnu (*Maximinus*), lai pārliecinātu par kristiešu vajāšanu kļūdainību. Pēc tam, kad Katrīna pārliecinājusi imperatora sievu un daudzus skolotus cilvēkus pievērsties kristietībai, tikusi ieslodzīta. Tikusi sodīta ar nāvi uz moku rata, tomēr tas brīnumaini saplīsis, tāpēc sodīta ar nāvi nocērtot galvu.

Pirmās leģendas par Katrīnu parādījās tikai vairākus gadsimtus pēc Katrīnas nāves. Svinamā diena ir 25. novembris, izņemot Krievu pareizticīgo baznīcu, kura to svin 24. novembrī, pamatojoties uz savulaik pieņemto Krievijas Impērijas ķeizarienes Katrīnas Lielās rīkojumu. Vairāki reliģijas pētnieki uzskata, ka leģendas par Sv. Katrīnu radušās kā pretspars stāstiem par Aleksandrijas filozofi Hipatiju.
Tiesību paraša

Ar **tiesību parašām** (**paražām**) saprot rīcības veidu, kas ir noformējies tā ilgstošas pielietošanas laikā un tiek atzīts no valsts puses kā vispārējs noteikums. Vēsturiski kā pirmais tiesību avots izveidojās tiesību parašas. Tādējādi ne katra paraša ir tiesību paraša, bet tikai tā, kura atbilst valsts (sabiedrības) interesēm.

Tiesību parašas bija galvenais tiesību avots vergturu iekārtā un feodālismā, piemēram, talions — nodarīt vainīgajam tādu pašu ļaunumu, ko viņš veicis. Daudzi tā laika tiesību avoti ir sistematizētas tiesību parašas, piemēram, XII tabulu likumi.

Tiesību paraša var darboties, ja ir šādi nosacījumi:
# paraša tiek atzīta par tiesību parašu tajā sabiedrībā, kurā tā ir izveidojusies;
# parašai jāpastāv jau noteiktu laika periodu (vietējā paraša Anglijā tiek uzskatīta par darbojošos “kopš mūžīgiem laikiem” vai ne mazāk kā 40 gadus);
# paraša nedrīkst būt pretrunā publiskajai kārtībai un labiem tikumiem vai jābūt saprātīgai (anglosakšu tiesību lokā).

Anglosakšu tiesību lokā parašai jāatbilst arī tādām prasībām kā darbības nepārtrauktība, izmantošana atbilstoši mierīgai vienošanai, saistošs spēks, konkrētība un vienotība (vienāda izpratne).

Tiesību parašas var iedalīt trijās daļās:
# parašas, kuras papildina likumu; to uzdevums ir precizēt tās likuma frāzes un terminus, kuras lietotas nozīmē, kura atšķiras no vispārpieņemtās, piemēram, “saprātīga cena”, “ļaunprātīga tiesību izmantošana”;
# parašas, kuras darbojas jautājumos, kuri likumos nav risināti, tomēr arvien pieaugošā tiesiskā regulējuma rezultātā šo tiesību paražu nozīme arvien vairāk samazinās;
# pretrunā likumam esošas paražas, kuras arī nav nozīmīgas, jo likuma un parašas kolīzijas gadījumā parasti tiek piemērots likums.

Nostiprinoties valstiskumam un valstu centralizācijai tiesību parašu pielietojums samazinās. Tiesību parašas, kuras tiek iekļautas normatīvajos aktos vai kļūst par tiesu precedentu pamatu, pārstāj būt par tiesību avotu.

Mūsdienās tiesību parašu loma nav nozīmīga. Kā tiesību avots tas saglabā lomu tikai tajos gadījumos, kuri ir nepieciešami likuma pielietošanai vai likumā noteiktajos gadījumos.

Tomēr joprojām nozīmīga loma tiesību parašām kā tiesību avotam saglabājas tirdzniecības tiesībās un starptautiskajās tiesībās. Paraša par tiesību avotu, piemēram, ir atzīta ANO 1980. gada Konvencijā par preču starptautisko pirkšanu—pārdošanu.
Tiesību doktrīna

**Tiesību doktrīna** jeb pazīstamāko tiesību zinātnieku viedoklis lielākajā daļā tiesību sistēmu neveido tiesības to parastajā izpratnē. Tomēr veidojot tiesiskās regulēšanas modeli zinātnisko darbu nozīme ir diezgan liela. Likumdevējs bieži vien ņem vērā tās tendences, kuras jau ir fiksētas zinātnē. Kontinentālajā tiesību sistēmā, piemēram, tiesību principi vispirms tika izstrādāti zinātnes ceļā.

Tiesību doktrīnai ir arī liela nozīme normu izveidē un interpretācijas metodoloģijā un pilnveidošanā. Kontinentālajā sistēmā doktrīna ir viens no nozīmīgākajiem palīglīdzekļiem tiesību normu piemērošanā.

Tomēr doktrīna var būt arī par tiesību avotu formālā nozīmē. Angļu-sakšu tiesību sistēmā tiesu spriedumi bieži vien tiek pamatoti uz zinātnieku viedokļiem.

Islama tiesības vispār balstās uz autoritātes principa un tādēļ seno juristu, islama pazinēju spriedumiem ir oficiāla juridiska nozīme.
Doktrīna

**Doktrīna** ( — ‘mācība’) ir vispārīgs jēdziens, ar kuru apzīmē iekšēji saskaņotu uzskatu, ideju vai principu kopumu, kas kalpo par pamatu kādas sistēmas, prakses vai domāšanas virziena izpratnei un īstenošanai. Parasti tā tiek formulēta kā sistematizēta mācība vai principu sistēma, kas noteiktā jomā nosaka pamatnostādnes, interpretācijas un rīcības vadlīnijas. Doktrīnai raksturīga loģiska struktūra, specializēta terminoloģija un relatīva noturība laika gaitā, lai gan tā atbilstoši jauniem apstākļiem vai zināšanām var tikt attīstīta, papildināta vai reinterpretēta. Bieži doktrīnas balstās autoritatīvos avotos, piemēram, tekstos, institucionālos lēmumos vai ietekmīgu domātāju darbos.

Jēdziena “doktrīna” lietojums ir plašs un daudznozīmīgs. Teoloģijā tas apzīmē teoloģiski formulētu ticības mācību, kas skaidro un normē kopienas uzskatus. Tiesību doktrīna var nozīmēt nostiprinātu tiesību principu vai interpretācijas ietvaru (tostarp judikatūrā veidotus principus). Politikā un starptautiskajās attiecībās ar doktrīnu bieži apzīmē valsts vai ideoloģijas pamatnostādnes. Militārā doktrīna tiek definēta kā fundamentālu principu kopums, pēc kuriem mērķu sasniegšanai bruņotie spēki vada savu rīcību, vienlaikus paredzot profesionālu spriestspēju to piemērošanā. Zinātnē un filozofijā doktrīna apzīmē teorētiski formulētas koncepcijas vai skolas. Kopumā doktrīna raksturo cilvēka centienus strukturēt, sistematizēt un normatīvi nostiprināt zināšanas un uzskatus, neatkarīgi no konkrētās disciplīnas, kurā šis jēdziens tiek lietots.

## Ārējās saites
SK Liepājas Metalurgs

right|150px
**SK Liepājas Metalurgs** ir Liepājas sporta klubs (līdz 2007. gadam tā nosaukums bija **FHK Liepājas Metalurgs**), kurā ietilpst:
* futbola klubs
** futbola kluba dublieru komanda
* hokeja klubs
** hokeja kluba fārmklubs
* sieviešu basketbola klubs.

2014. gada 10. aprīlī SIA *Sporta klubs Liepājas Metalurgs* pasludināta maksātnespēja.

thumb|100px|FHK logotips

## Atsauces

## Ārējās saites
* Oficiālā vietne
Peldēšana 2008. gada vasaras olimpiskajās spēlēs — 200 metri kompleksajā stilā sievietēm

Sacīkstes **200 metru peldēšanā kompleksajā stilā sievietēm** notika no 11. līdz 13. augustam. Sacīkstēm kvalificējās 39 sportistes. Zelta medaļu izcīnīja Austrālijas peldētāja Stefanija Raisa.

## Medaļu ieguvēji

## Priekšsacīkstes
Priekšsacīkstes tika aizvadītas 5 grupās. 16 labāko rezultātu uzstādītājas kvalificējās pusfinālam.

## Pusfināls

Pusfināli tika aizvadīti divās grupās. 8 labāko rezultātu uzstādītājas kvalificējās finālam.

## Fināls
Justs Kristiāns fon Loders

**Justs Kristiāns fon Loders** (*Justus Christian Loder*; dzimis , miris ) bija vācbaltiešu ārsts un medicīnas organizators.

## Dzīvesgājums
Dzimis Rīgā mācītāja ģimenē, līdz 1773. gadam mācījās Rīgas licejā, tad studēja Getingenes Universitātē, kur ieguva medicīnas doktora grādu (1779). Jēnas Universitātē ieguva filosofijas doktora grādu (1779), bija medicīnas fakultātes profesors un prorektors, nodibinājis jauno anatomikumu un ķirurģijas klīniku. 
Prūsijas karaļa galma ārsts Kēnigsbergā (1806-1809). Galma *medicus* Sanktpēterburgā, valsts padomnieks, privātārsts (1809-1812). Galma ārsts, slimnīcu vadītājs un docētājs Maskavas Universitātē (1812-1831). Pirmais Krievijas Impērijā organizēja ārstēšanu ar minerālūdeņiem.

## Sabiedriskā darbība
Gētes, Hufelanda, Humboldta, Šillera draugs. Veimāras ložas „*Amalia*” brālis, kurā 1781. gadā uzņēma arī J. V. fon Gēti. Maskavas skotu grādu ložas „*Berg Thabor*” sekretārs (1818), ložas „*Alexander zur dreifachen Segen*” krēsla meistars (1821-22), ložas pārstāvis Direktorālajā ložā „*Astreja*” (1819-21). Ordeņa vārds *Eq. ab aque mellfera*.

## Literatūra
* Salaks Juris. *Justs Kristiāns fon Loders*; Kārļa Ērika Arona zin. red. - Rīga : Paula Stradiņa Medicīnas vēstures muzejs : RSU Medicīnas vēstures institūts : Nacionālais apgāds, 2003 : a/s Paraugtipogrāfija. - 324 lpp. : il., ģīm., faks. ; 27 cm.  (ies.)
Riteņbraukšana 2008. gada vasaras olimpiskajās spēlēs — individuālais brauciens sievietēm

**2008. gada vasaras olimpisko spēļu sieviešu individuālajā braucienā šosejā** notika 13. augustā Pekinas šosejas trasē. Zelta medaļu izcīnīja Lielbritānijas riteņbraucēja Kristīna Armstronga. Kopā sacīkstēs piedalījās 25 riteņbraucēja.

## Rezultāti
Svētā Katrīna

**Svētā Katrīna** var būt:

* Svētā Katrīna no Aleksandrijas (ap 287—ap 305)
* Svētā Katrīna no Boloņas (1413—1463)
* Svētā Katrīna no Dženovas (1447—1510)
* Svētā Katrīna Laburē (*Catherine Labouré*, 1806—1876)
* Svētā Katrīna de Riči (1522—1590)
* Svētā Katrīna no Sjēnas (1347—1380)
* Svētā Katrīna no Vadstenas (ap 1332—1381)
Hamlets

thumb|175px|Amerikāņu aktieris Edvins Būts Hamleta lomā.

**"Hamlets"** ir traģēdija, kuru uzrakstījis Viljams Šekspīrs iespējams no 1599. līdz 1601. gadam. Hamlets ir viena no pazīstamākajām Šekspīra lugām. Tā ir pati garākā viņa luga, tajā ir 4042 rindas un 29 551 vārds. Lugas notikumi norisinās Dānijā, kur princis Hamlets tīko atriebties savam tēvocim Klaudijam, kurš nogalināja Hamleta tēvu, karali, bet pēc tam kāpa tronī un apprecēja viņa māti.

* Darbības personu skaits un dzimums: 21 vīrietis, 2 sievietes, aktieri
* Darbības vieta: Dānija, Elsinora.
Frīdrihs Vilhelms III Hoencollerns

**Frīdrihs Vilhelms III** (; dzimis , miris ) bija Hoencollernu dinastijas Prūsijas karalis no 1797. gada līdz savai nāvei 1840. gadā un Brandenburgas kūrfirsts līdz Svētās Romas impērijas likvidēšanai 1806. gadā. Frīdriha Vilhelma III valdīšanas laiks iekrita Napoleonu karu laikā. Pēc Napoleona sakāves Frīdrihs Vilhelms III bija viens no Svētās Savienības balstiem. Tautā par pašu Frīdrihu Vilhelmu III populārāka bija viņa skaistā sieva — Luīze fon Meklenburga-Štrēlica, kura bija izteikta Napoleona pretiniece.

## Dzīvesgājums
Frīdrihs Vilhelms dzimis Potsdamā kā vecākais dēls Prūsijas karaļa Frīdriha Vilhelma II ģimenē. Saskaņā ar prūšu valsts tradīcijām jaunībā viņš dienēja armijā. 1793. gadā apprecējās ar Meklenburgas-Štrēlicas princesi Luīzi. 1797. gadā pēc tēva nāves kļuva par Prūsijas karali un sāka valstī vairākas svarīgas reformas.

Sākoties Napoleona kariem, Prūsija centās saglabāt neitralitāti. Tomēr vēlāk galmā virsroku guva kara piekritēji Frīdriha Vilhelma III sievas vadībā, un 1806. gada oktobrī Prūsija iesaistījās karā pret Franciju. Tomēr tā paša gada 16. oktobrī Prūsija cieta smagu sakāvi Jēnas-Auerštetes kaujā un Frīdrihs Vilhelms III bija spiests pilnībā pakļauties Napoleona un Krievijas Impērijas ķeizara Aleksandra I diktātam. Galms pārcēlās uz Mēmeli, bet Prūsija zaudēja visas poļu teritorijas un teritorijas uz rietumiem no Elbas. 1809. gadā Frīdrihs Vilhelms III viesojās Rīgā, kur Muses biedrības namā viņam rīkoja pieņemšanu.

Pēc Napoleona sakāves 1812. gada karā Prūsija pieslējās Krievijai cīņā pret Napoleonu un prūšu karaspēks spēlēja būtisku lomu Napoleona sagrāvē.
Vīnes kongresā Prūsija izcīnīja vairākus teritoriālus ieguvumus. Pēc Napoleona sagrāves Frīdrihs Vilhelms III realizēja daudz konservatīvāku politiku nekā valdīšanas sākumposmā. Mira 1840. gadā un Prūsijas troni mantoja viņa dēls Frīdrihs Vilhelms IV.

## Ārējās saites
Domeniko Skiatarella

**Domeniko "Mimo" Skiatarella** (; dzimis , Milānā, Itālijā) ir bijušais Itālijas sacīkšu braucējs, zināms kā Formula 1 pilots.

1984. gadā Skiatarella piedalījās kartingu sacīkstēs Itālijā un guva 28 uzvaras. Turpmākos divus gadus itālis piedalījās Itālijas Formula 4 kausā, pirmajā sezonā iegūstot 3. vietu kopvērtējumā, bet nākamajā gadā kļūstot par čempionu. 1987. gadā viņš kļuva par Itālijas Formula 2000 čempionu. No 1988. līdz 1991. gadam Domeniko piedalījās Itālijas F3 čempionātā, pēdējā sezonā izcīnot vicečempiona titulu. Nākamajā gadā Skiatarella ņēma dalību Dienvidamerikas F3, Dienvidamerikas F2 un Itālijas F2 čempionātos. 1994. gada sākumā pilots piedalījās CART sacīkstēs.

. gada sezonas beigās Skiatarella aizvadīja divas sacīkstes problēmu nomocītajā Simtek komandā. Viņš kļuva par . gada pamatsastāva pilotu, tomēr viņš varēja iziet uz starta tikai četrās sacensībās, jo  viņam radās problēmas ar formulu. Komanda pēc nedēļas nogales paziņoja par bankrotu un izstāšanos no čempionāta. Skiatarella atgriezās CART kausā. Līdz 2001. gadam viņš ir piedalījies dažādās salonautomašīnu sacīkstēs, tostarp, Lemānas sacīkstēs. Togad viņš beidza savu karjeru.
Galaktikas ceļvedis stopētājiem

thumb|140px|1990. gada izdevuma pirmās grāmatas vāks.

**"Galaktikas ceļvedis stopētājiem"** (*The Hitchhiker's Guide to the Galaxy*) ir zinātniskās fantastikas komēdiju sērija, kuru sarakstīja Duglass Adamss. Sākotnēji tas bija radioraidījums, kuru pārraidīja BBC Radio 4 no 1978. gada, bet vēlāk tas tika adaptēts citiem formātiem un dažu gadu laikā tapa par starptautisku multimediju fenomenu. Bez radioraidījuma laika posmā no 1979. līdz 2009. gadam ir iznākušas 6 grāmatas, 1981. gadā uzņemts TV seriāls, kā arī 1984. gadā izveidota datorspēle.

## Grāmatas latviešu valodā

Latviešu valodā ir iznākušas četras no piecām "triloģijas" grāmatām (tulkotāja Ieva Zālīte, izdevniecība AGB).

* "Galaktikas ceļvedis stopētājiem", 2005.; (*The Hitchhiker's Guide to the Galaxy*, 1979.) 
* "Restorāns Visuma galā", 2006.; (*The Restaurant at the End of the Universe*, 1980.)
* "Dzīve, Visums un viss pārējais", 2007.; (*Life, the Universe and Everything*, 1982.)
* "Atā, un paldies par zivīm!", 2008.; (*So Long, and Thanks for All the Fish*, 1984.)

## Atsauces un piezīmes
Djego Forlans

**Djego Martins Forlans Koraso** (; dzimis  Montevideo, Urugvajā) ir bijušais urugvajiešu futbolists, pašlaik futbola treneris.

Viņš piedzima futbolistu ģimenē. Viņa tēvs Pablo Forlans piedalījās 1966. gada FIFA Pasaules kausā, pārstāvot Urugvajas futbola izlasi, kas norisinājās Anglijā, un 1974. gada FIFA Pasaules kausā, kas norisinājās Rietumvācijā, un viņa vectēvs Huans Karloss Koraso pārstāvēja Aveljanedas "Independiente" Argentīnā. Djego Forlanam ir divas pilsonības: Urugvajas un Spānijas.

Urugvajas izlasē aizvadījis 112 spēles un guvis 36 vātus. Piedalījies 2002., 2010., un 2014. gada FIFA Pasaules kausa finālturnīros. Tika atzīts par 2010. gada FIFA Pasaules kausa vērtīgāko spēlētāju.

## Sasniegumi
**Manchester United**

* Anglijas Premjerlīga: 2002–03
* FA kauss: 2003–04
* FA Community Shield: 2003

**VIllarreal**

* UEFA Intertoto kauss: 2004

**Atlético Madrid**

* UEFA Eiropas līga: 2009–10
* UEFA Superkauss: 2010

**Peñarol**

* Urugvajas Pirmā divīzija: 2015–16

**Kitchee**

* Honkongas Premjerlīga: 2017–18

**Urugvaja**

* Copa América: 2011

**Individuālie sasniegumi**

* Eiropas Zelta zābaks: 2004–05, 2008–09
* FIFA Pasaules kausa Zelta bumba: 2010

## Atsauces

## Ārējās saites
Hilarija Svonka

**Hilarija Anna Svonka** (; dzimusi ) ir amerikāņu aktrise un producente. Divas reizes ieguvusi gan Amerikas Kinoakadēmijas balvu kā labākā aktrise galvenajā lomā, gan Zelta globusa balvu — par lomām filmās "Puiši neraud" (1999) un "Miljons dolāru mazulīte" (2004). 2007. gadā ieguvusi zvaigzni Holivudas Slavas alejā.

## Biogrāfija
Svonka piedzima 1974. gadā, Nebraskas galvaspilsētā Linkolnā. Kamēr vēl Hilarija bija pirmskolas vecumā, ģimene pārcēlās uz Belingemu Vašingtonas štatā un dzīvoja treileru parkā. Deviņu gadu vecumā nospēlēja savu pirmo lomu, pēc tam regulāri spēlēja vietējā teātrī. Hilarija nodarbojās gan ar peldēšanu (piedalījās junioru olimpiādē), gan ar vingrošanu (piedalījās Vašingtonas štata čempionātos).

Kad Hilarijai bija 15 gadu, vecāki izšķīrās. Hilarija 1990. gadā kopā ar māti pārcēlās uz Losandželosu. Viņas dzīvoja savā mašīnā, līdz iekrāja naudu dzīvokļa īrei. Hilarija iestājās vidusskolā un uzsāka aktrises karjeru, sāka piedalīties TV seriālos. Viņas Holivudas filmu karjera sākās ar nelielu lomu filmā "Bafija pret vampīriem" (1992). Pirmo vadošu lomu notēloja filmā "Jaunā karatē zvaigzne" (1994).

1992. gadā Svonka satika aktieri Čedu Lovu, ar ko apprecējās 1997. gadā (šķīrušies 2006. gadā). Abi kopā tēloja filmā *[[Quiet Days in Hollywood]]* (1997). Šī un vēl dažas citas filmas nebija veiksmīgas.

## Nozīmīgākās lomas
1999. gadā Svonka guva ievērojamus panākumus ar lomu filmā "Puiši neraud" (1999). Par šo lomu viņa saņēma gan Amerikas Kinoakadēmijas balvu, gan Zelta globusa balvu.

Vēlāk sekoja lomas tādas pazīstamas filmas kā "Gaišreģe" (2000), "Bezmiegs" (2002), *[[Iron Jawed Angels]]* (2004), *[[Red Dust]]* (2004).

2004. gadā Svonka filmējā galvenajā lomā Klinta Īstvuda filmā "Miljons dolāru mazulīte", par ko saņēma savu otro Amerikas Kinoakadēmijas balvu un otro Zelta globusa balvu.

Vēl Svonka tēlojusi filmās "Pļauja" (2007), "P.S. Es tevi mīlu" (2007), "Brīvības rakstnieki" (2007), "Amēlija" (2009), "Notiesāšana" (2010), "Jaungada nakts" (2011), *[[The Homesman]]* (2014), *[[You're Not You]]* (2014).

## Filmogrāfija

## Atsauces

## Ārējās saites
Fokins

**Fokins** (, no personvārda Foka (*Фо́ка*); sieviešu dzimtē Fokina (*Фо́кина*)) ir krievu cilmes uzvārds. Cilvēki ar šo uzvārdu:
* Vitolds Fokins (*Вітольд Фокін*), Ukrainas politiķis (1932—2025)
* Vladislavs Fokins (*Владислав Фокин*), krievu hokejists (dzimis 1986. gadā)
Lazarenko

**Lazarenko** (, no personvārda Lazars (*Лазар*)) ir ukraiņu cilmes uzvārds. Cilvēki ar šo uzvārdu:

* Nataļja Lazarenko (*Наталья Лазаренко*; 1971) — bijusī krievu brīvā stila cīkstone;
* Pavlo Lazarenko (*Павло Іванович Лазаренко*; 1953) — Ukrainas politiķis.
Lejas Grantiņi

**Lejas Grantiņi** ir neliels ciems Ogres novada Birzgales pagastā, Daugavas kreisajā krastā, iepretim Lielvārdei. Atrodas 11 km no pagasta centra Birzgales, 19,5 km no novada centra Ogres un aptuveni 55 km attālumā no Rīgas, pie Rīgas—Jaunjelgavas (P85) autoceļa.

Ciemā ir ap 20 māju, pārsvarā guļbūves, gandrīz visas būvētas 21. gadsimtā. Lejasgrantiņi atrodas netālu no Lindes, Slaidenu pilskalna un baronu Hānu dzimtas kapiem.

## Atsauces
Visums rieksta čaumalā

**"Visums rieksta čaumalā"** () ir angļu zinātnieka Stīvena Hokinga grāmata par teorētisko fiziku, kas paredzēta plašam lasītāju lokam. Pirmoreiz izdota 2001. gadā. 2002. gadā grāmata ieguvusi Karaliskās biedrības Zinātnes grāmatu balvu (*Science Book Prize*).

Grāmatā skaidroti Visuma pastāvēšanas principi, izmantoti teorētiskās fizikas jēdzieni. Populārzinātniskā formā lasītāji tiek iepazīstināti ar pētījumiem, atklājot sarežģītos Visuma noslēpumus. Grāmatā īpaša uzmanība veltīta A. Einšteina vispārīgajai relativitātes teorijai, kvantu teorijai, laika formai, Visuma vēsturei, brānu pasaulei. Starp grāmatas tēmām ir jautājumi par to, vai informācijas pazušana melnajos caurumos var ietekmēt mūsu spēju paredzēt nākotni, vai ceļošana laikā ir iespējama un vai attīstītāka civilizācija varētu atgriezties pagātnē un to izmainīt. Grāmatā iekļautas krāsainās ilustrācijas, kas padara uzskatāmāku sniegto informāciju par elementārdaļiņām, par plakņu un stīgu pārvietošanos vienpadsmit dimensijās, par melno caurumu iztvaikošanu un pazušanu. Grāmatas nosaukums tēlaini atspoguļo Visuma izveidošanos — tam uzdīgstot no pirmatnējas kosmiskas sēklas, piemēram, no neliela riekstiņa.

## Atsauces
Moreno

**Moreno** ( — 'melnīgsnējs/-a') ir spāņu cilmes uzvārds. Cilvēki ar šo uzvārdu:

* Alverto Moreno (*Alberto Moreno*; 1992) — Spānijas futbolists;
* Danjels Moreno (*Daniel Moreno*; 1981) — Spānijas riteņbraucējs;
* Džovanni Moreno (*Giovanni Moreno*; 1986) — Kolumbijas futbolists;
* Ektors Moreno (*Héctor Moreno*; 1988) — Meksikas futbolists;
* Fransisko Moreno (*Francisco Moreno*; 1852—1919) — Argentīnas ģeogrāfs, antropologs, topogrāfs un pētnieks;
* Lenins Moreno (*Lenín Moreno*; 1953) — Ekvadoras politiķis;
* Rita Moreno (*Rita Moreno*; 1931) — Puertoriko dzimusi amerikāņu aktrise, dziedātāja un dejotāja;
* Robertu Morenu (*Roberto Moreno*; 1959) — Brazīlijas sacīkšu pilots;
* Žerārs Moreno (*Gerard Moreno*; 1992) — Spānijas futbolists;
* Moreno (vingrotājs) — franču vingrotājs, 1900. gada vasaras olimpisko spēļu dalībnieks.
Starptautiskais astronomijas gads

right

**Starptautiskais astronomijas gads** jeb **SAG2009** (, *IYA2009*) ir Apvienoto Nāciju Organizācijas (ANO) gads, kas veltīts astronomijai. Tas notika 2009. gadā, atzīmējot 400. gadadienu, kopš Galileo Galilejs pavērsa teleskopu pret debesīm. Pasākuma iniciatori ir Starptautiskā Astronomijas savienība (SAS) un Apvienoto Nāciju Organizācijas Izglītības, zinātnes un kultūras organizācija (UNESCO). Lēmums par SAG2009 organizēšanu tika pieņemts ANO 62. Ģenerālajā asamblejā 2007. gadā.

1609. gadā Galileo Galilejs veica pirmos astronomiskos novērojumus ar teleskopu, iezīmējot jaunu posmu cilvēces izpratnē par Saules sistēmu un Visumu. 

SAG2009 ietvaros visā pasaulē tika organizēti dažādi izglītojoši un informatīvi pasākumi, lai ikvienu tuvāk iepazīstinātu ar šo seno zinātnes nozari mūsdienu skatījumā. 
Galvenie mērķi:
# Informēt sabiedrību par astronomiju kā zinātnes nozari.
# Veicināt sabiedrības interesi par dabaszinātnēm.
# Rosināt jauniešos interesi par astronomiju kā daudzu dabaszinātņu un inženierzinātņu saskarsmes punktu.
# Dot iespēju ikvienam interesentam uzzināt par to, ko var novērot debesīs.

 Parīzē sākās Starptautiskā astronomijas gada atklāšanas ceremonija. Pasākums notika UNESCO galvenajā mītnē un ilga divas dienas. Tajā piedalījās valdību pārstāvji, diplomāti, zinātnieki, kā arī studenti, kosmonauti, uzņēmēji, mākslinieki u.c. no vairāk nekā 100 valstīm.

## Atsauces

## Ārējās saites

* Starptautisko Astronomijas gadu atklās ar debess demonstrējumiem, raksts portālā DELFI
Akadēmiskā airēšana

thumbnail|right|300px|Latvijas junioru izlases pārairu četrinieks. 2008
**Akadēmiskā airēšana**, bieži saukta vienkārši **airēšana**, ir ūdens sporta veids. Tā pirmsākumi meklējami 17. gadsimtā Anglijā. Airēšana ir iekļauta olimpisko spēļu programmā no to atjaunošanas 1896. gadā.
thumbnail
Latvijā airēšana ir bijusi attīstīta lielākajās pilsētās, kas atrodas pie ūdenskrātuvēm. Pašreiz visvairāk ar to nodarbojas Jūrmalā, Rīgā, Jelgavā, un Daugavpilī.

## Disciplīnas
[thumbnail|right|300px|Pārairu divnieku brauciens. [Baltic Cup 2008]]

Olimpiskajā programmā ir 14 laivu klases. Visu klašu distance ir 2000 metri.

## Atsauces

## Ārējās saites

* FISA - Starptautiskā airēšanas federācija 
* Latvijas Airēšanas federācija
* Specializētā airēšanas sporta skola
* Airēšana| Medicīnas termins
Robertu Morenu

**Robertu Pupu Morenu** (; dzimis , Riodežaneiro, Brazīlijā) ir Brazīlijas sacīkšu pilots, pazīstams kā Formula 1, Champ Car un Indy Racing League ekspilots, kā arī Formula 3000 čempions.

left|200px|thumb|Morenu . gada
Morenu debitēja F1 . gada , aizvietojot Naidželu Menselu, pēc tam, kad Mensels salauza plaukstas locītavu kādā avārijā. Morenu neizdevās kvalificēties sacīkstei. Sliktais sniegums lika Morenu gaidīt vairākus gadus līdz nākamajai iespējai piedalīties Formula 1 sacīkstēs. Tādu viņš izmantoja . gada , aizvietojot Paskālu Fabru. Nākamajā sacīkstē Morenu izcīnīja gan savu, gan AGS komandas pirmo punktu. 1988. gadā Morenu izcīnīja Formula 3000 čempiona titulu. Pateicoties tam, Morenu parakstīja testpilota līgumu ar Ferrari, kas palīdzēja brazīlietim iegūt vietu Coloni komandas sastāvā. Tiesa gan, viņam izdevās tikai četrreiz kvalificēties sacīkstei.

. gadā pilots pārstāvēja finansiāli maznodrošināto EuroBrun vienību un spēja kvalificēties tikai divreiz. Tiesa gan, neilgi pirms tam, kad komanda pasludināja maksātnespēju, viņš parakstīja līgumu ar Benetton uz pēdējām divām sacīkstēm, lai aizvietotu helikoptera avārijā cietušo Alesandro Nanīni. . gadā Morenu ieguva pilna laika vietu Benetton. Brazīlietis divreiz finišēja 4. vietā un vienreiz uzstādīja ātrāko apli. Pēc  viņu atlaida, lai komandā varētu braukt jaunais Mihaels Šūmahers. Morenu aizņēma vakanci Jordan, tomēr pēc divām sacīkstēm viņš atkal palika bez komandas. Sezonas pēdējā sacīkstē viņš pārstāvēja Minardi. . gadā brazīlietis kļuva par jaunizveidotās Andrea Moda Formula komandas pilotu. Viņš tikai reizi spēja kvalificēties sacīkstei () un arī tad izstājās. Pēc tam brazīlietis divus gadus sacentās dažādās sacīkšu sērijās un centās kvalificēties 1994. gada Indy 500, taču neveiksmīgi. . gadā viņš aizvadīja savu pēdējo sezonu, Forti Corse komandā.

Kopš 1996. gada Robertu Morenu ik pa laikam piedalās Champ Car un Indy Racing League sacensībās. Viņš bieži aizvieto savainotos pilotus un ir ieguvis iesauku "Supersub" (lieliskais aizvietotājs).
.ua

**.ua** ir Ukrainas nacionālais augšējā līmeņa domēns. Paredzēts interneta vietņu reģistrēšanai, kurām ir sakars ar Ukrainu. Otrā līmeņa privāti apakšdomēni tiek reģistrēti tikai atbilstošo preču zīmju īpašniekiem. Ir arī publiski otrā līmeņa domēni, kurus var reģistrēt bez ierobežojumiem - ģeogrāfiskie (kiev.ua, dn.ua, dp.ua u.c.) un funkcionālie (com.ua, org.ua, net.ua, in.ua).

## Otrā līmeņa domēni
* com.ua: komerciālām struktūrām
* gov.ua: valsts pārvaldes struktūrām 
* net.ua: interneta pakalpojumu sniedzejiem
* edu.ua: mācību iestādēm 
* org.ua: organizācijām (bezpeļņas)
* in.ua: privātpersonām 

## Ārējās saites
* IANA .ua whois informācija 
* UA domēnu informācija
* Oficiālā .ua domēnu mājaslapa
Kravčuks

**Kravčuks** (, no *кравець* — 'drēbnieks'; sieviešu dzimtē Kravčuka *(Кравчу́ка)*) ir ukraiņu cilmes uzvārds. Cilvēki ar šo uzvārdu:
* Igors Kravčuks (*Игорь Кравчук*; 1966) — krievu hokejists;
* Leonīds Kravčuks (*Леонід Кравчук*; 1934—2022) — ukraiņu politiķis.

## Skatīt arī
*Kravecs
*Kravčenko
Semjuels Džonsons

thumb|175px|Semjuels Džonsons ap 1772. gadu, gleznojis sers Džošua Reinoldss.

**Semjuels Džonsons** (*Samuel Johnson*, dzimis , miris ) bija angļu rakstnieks. Sākotnēji kā Grabstrītas (*Grub Street*) žurnālists, viņš veica paliekošus ieguldījumus Anglijas literatūrā kā dzejnieks, esejists, moralizētājs, romānu rakstnieks, literatūras kritiķis, biogrāfs, redaktors un leksikogrāfs.
Parīzes Masters

right
**Parīzes Masters** ir ikgadējs tenisa turnīrs, kurš norisinās Parīzē, Francijā. Turnīrs tiek organizēts kopš 1972. gada, bet kopš 1990. gada tas ir viens no ATP Masters sērijas turnīriem. Turnīra galvenais sponsors ir BNP Paribas, tādēļ turnīrs ir plašāk pazīstams kā **BNP Paribas Masters**.

## Uzvarētāji

## Ārējās saites
Seilema (Oregona)

**Seilema** () ir pilsēta ASV, Oregonas štata administratīvais centrs. Pēc 2007. gada datiem trešā lielākā štata pilsēta (pēc Portlendas un Jūdžīnas). 2020. gadā pilsētā dzīvoja 175 535 iedzīvotāju.
## Ekonomika
Seilemas lielākie darba devēji ir dažādas valdības iestādes, taču pilsēta kalpo arī kā tirdzniecības laukums apkārtējām lauksaimniecības uzņēmumiem un ir nozīmīgs pārtikas rūpniecības centrs.

Lielākais privātais darba devējs Seilemā ir pilsētas slimnīca, kurā strādā vairāk nekā 2700 darbinieku. Citi ir kazino "Spirit of the Mountain" uz rietumiem no Seilemas (pieder Oregonas Indiāņu konfederācijai), T-Mobile zvanu centru, GE Security, NORPAC Foods, Sanyo, Vilametas Universitāte.

## Atsauces

## Ārējās saites
Portlenda (Oregona)

**Portlenda** () ir pilsēta ASV, Oregonas štata ziemeļrietumos pie Kolumbijas upes ietekas Klusajā okeānā. Pēc iedzīvotāju skaita lielākā pilsēta štatā. 2007. gadā pilsētā dzīvoja 568 380 iedzīvotāju.

## Iedzīvotāji
### Ievērojamas personības
Portlendā dzimuši vai dzīvojuši:
* Lolita Ritmane (pilnā vārdā Lolita Līza Ritmane-Matsone, 1962) ir latviešu izcelsmes ASV komponiste.

## Atsauces

## Ārējās saites
Žans Kristofs Bujons

**Žans Kristofs Bujons** (; dzimis , Senbrijē, Francijā) ir Francijas sacīkšu pilots, pazīstams kā Formula 1 ekspilots, kā arī Formula 3000 un Le Mans Series čempions.

Bujons sāka braukt ar kartingiem 1982. gadā. Pēc braukšanas skolas apmeklēšanas Bujons sāka braukt ar lielākiem spēkratiem 1988. gadā. 1990. gadā francūzis kļuva par Francijas Formula Ford 1600 čempionu. Vēlāk Bujons sāka piedalīties Francijas F3, savukārt 1993. gadā debitēja Formula 3000 kausā. 1994. gadā pilots kļuva par Formula 3000 čempionu. Lai gan Bujonam bija līgums par Williams testēšanu, viņš lielu daļu . gada sezonas tika izīrēts Sauber, lai aizvietotu Karlu Vendlingeru. Nākamajā gadā viņš atsāka testēt Williams formulas, vēlāk izmēģināja arī Tyrrell spēkratus.

Bujons ir piedalījies BTCC. Viņš ir arī Le Mans Series čempions, kā arī vairākkārtējs Lemānas 24 stundu sacīkšu dalībnieks.

## Ārējās saites
*Motorsport interview
*ESPN profile
Marats Safins

**Marats Safins** (; ; dzimis 1980. gada 27. janvārī, Maskavā, PSRS) ir bijušais tatāru izcelsmes Krievijas tenisists, kurš savulaik ir atradies pirmajā vietā ATP reitingā.

Viņš ir uzvarējis 2000. gada ASV atklātajā čempionātā, kā arī 2005. gada Austrālijas atklātajā čempionātā. Viņš ir sasniedzis arī divus Austrālijas Atklātā čempionātu finālus. ATP Masters sērijas turnīros Safins uzvarējis piecreiz, vēl pie tam — trīs reizes Parīzes Masters turnīros. Safins ir uzvarējis arī astoņos ATP turnīros. Divkārtējais Deivisa kausa ieguvējs Krievijas izlases sastāvā (2002. un 2006. gados). Dubultspēlēs Marats ir uzvarējis divos ATP turnīros, pirmajā reizē spēlējot kopā ar šveicieti Rodžeru Federeru, bet otrajā — ar krievu Dmitriju Tursunovu.

2005. gadā uzvarējis Austrālijas Atklātajā čempionātā, pusfinālā pieveicot pasaules pirmo raketi Rodžeru Federeru no Šveices, bet finālā - mājinieku lielāko cerību Leitonu Hjūitu. Tomēr praktiski uzreiz pēc šī panākuma Maratu sāka vajāt nopietnas ceļgala traumas, kuru dēļ viņš bija spiests nespēlēt 2005. gada noslēgumā, bet pēc atgriešanās kortā Marats, zaudējis agrāko ātrumu, vairs nespēja gūt saviem labākajiem gadiem līdzvērtīgus panākumus — Marats līdz pat karjeras beigām vairs nespēja ne atgriezties pasaules ranga labāko desmitniekā, ne arī uzvarēt kādā ATP vienspēļu turnīrā kopš 2005. gada Australian Open. 2009. gadā beidzis profesionāļa karjeru, Parīzes *Masters* turnīrā otrajā kārtā trijos setos piekāpjoties argentīnietim Huanam Martinam del Potro. Karjeru beidzis, ATP rangā būdams 63. vietā.

Brīvi runā dzimtajā krievu, angļu un spāņu valodās, nedaudz runā itāļu un tatāru valodās. Viņa jaunākā māsa Dinara arī ir profesionāla tenisiste, kura 2008. gada Olimpiskajās spēlēs izcīnīja sudraba medaļu.

## Karjeras statistika
### Grand Slam fināli
#### Uzvaras

#### Zaudējumi

### ATP Masters fināli
#### Uzvaras

#### Zaudējumi

## Ārējās saites
Paramore

***Paramore*** ir 2004. gadā Amerikas Savienotajās Valstīs izveidota poproka grupa no Tenesī štata. Patlaban grupas sastāvā ir vokāliste Heilija Viljamsa, bundzinieks Zeks Farro un ģitārists Teilors Jorks. Viljamsa un Ferro bija grupas izveidošanas sākumā, bet Jorks pievienojās grupai 2007. gadā. Sākotnēji *Paramore* izpildīja alternatīvā roka un poppanka mūziku, bet nu jau tā spēlē arī citus poproka žanrus. Grupa kopš tās dibināšanas ir izdevusi sešus pilnmetrāžas studijas albumus un piecus mazalbumus. Populārākie grupas singli ir *[[Misery Business]]*, *[[Ignorance]]*, *[[Monster (Paramore singls)|Monster]]* un *[[Still Into You]]*.

## Vēsture
Poproka grupa *Paramore* izveidota 2004. gada Amerikas Savienotajās Valstīs, Tenesī štata pilsētā Franklinā. Sākotnēji grupas sastāvā bija vokāliste Heilija Viljamsa, ģitārists Džošs Farro, bundzinieks Zeks Farro un basģitārists Džeremijs Deiviss.

2010. gada 18. decembrī par grupas pamešanu paziņoja divi tās sākotnējie dalībnieki — ģitārists Džošs Farro un bundzinieks Zeks Farro. Par jauno grupas ģitāristu kļuva Teilors Jorks. 2015. gada 14 decembrī grupu pameta vēl viens tās sākotnējais dalībnieks — basģitārists Džeremijs Deiviss, un *Paramore* turpināja darbību divu dalībnieku sastāvā. 2017. gada 2. februārī Zaks Farro grupā atgriezās.

## Diskogrāfija

Līdz 2023. gadam *Paramore* ir izdevusi sešus studijas albumus, vienu remiksu albumu, piecus mazalbumus un 26 singlus. Populārākie grupas singli ir *[[Misery Business]]* (2007), *[[Ignorance]]* (2009), *[[Monster (Paramore singls)|Monster]]* (2011) un *[[Still Into You]]* (2013).

Studijas albumi ir šādi:
* *[[All We Know Is Falling]]* (2005)
* *[[Riot!]]* (2007)
* *[[Brand New Eyes]]* (2009)
* *[[Paramore (albums)|Paramore]]* (2013)
* *[[After Laughter]]* (2017)
* *[[This Is Why]]* (2023)

## Grupas sastāvs
[thumbnail|upright=1.0|''Paramore'' dziedātāja [Heilija Viljamsa 2013. gadā]]
### Pašreizējie dalībnieki
* Heilija Viljamsa
* Zeks Farro
* Teilors Jorks

### Bijušie dalībnieki
* Džeisons Bainums
* Džons Hembrē
* Hanters Lambs
* Džošs Farro
* Džeremijs Deiviss

## Atsauces

## Ārējās saites

*  
*
Novikovs

**Novikovs** ( — "jauniņais"; sieviešu dzimtē Novikova (*Но́викова*)) ir astotais biežākais uzvārds Krievijā (aiz Smirnovs, Ivanovs, Kuzņecovs, Sokolovs, Popovs, Ļebedevs, Kozlovs). Cilvēki ar šādu uzvārdu:
* Arvīds Novikovs (*Arvydas Novikovas*; 1990) — lietuviešu futbolists;
* Igors Novikovs (šahists) (*Igor Novikov*; 1962) — Ukrainas un ASV šahists;
* Leonīds Novikovs (*Леонид Новиков*; 1984) — krievu orientierists;
* Nikolajs Novikovs (*Николай Новиков*; 1744—1818) — krievu rakstnieks;
* Staņislavs Novikovs (*Станислав Новиков*; 1985) — krievu šahists;
* Valentīns Novikovs (*Валентин Новиков*; 1974) — krievu orientierists.
Maksims Mirnijs

**Maksims Mirnijs** (; dzimis 1977. gada 6. jūlijā, Minskā) ir baltkrievu tenisists.

Savas karjeras laikā viņš ir uzvarējis 35 dubultspēļu turnīros, tai skaitā, divreiz ASV atklātajā čempionātā, kā arī divreiz Francijas atklātajā čempionātā. Dubultspēļu ATP reitingā viņš ir atradies pirmajā vietā. Visbiežāk Makss ir spēlējis pārī kopā ar indieti Mahešu Bupatī vai zviedru Jonasu Bjerkmanu.

Trīs reizes Mirnijs uzvarējis arī jauktajās dubultspēlēs. 1998. gadā viņš uzvarēja divos Grand Slam, spēlējot kopā ar amerikānieti Serīnu Viljamsu, bet 2007. gada ASV Atklātajā čempionātā viņš triumfēja, turnīru aizvadot kopā ar savu tautieti Viktoriju Azarenku.

2003. gada 17. februārī Makss izcīnīja savu vienīgo ATP turnīra vienspēļu titulu Roterdamā. Tiesa, 2003. gada augustā ATP reitingā viņš arī ieņēma savu karjeras augstāko - 18. - vietu. Vimbldonā viņš ir trīs reizes sasniedzis vienspēļu turnīra 4. kārtu, bet 2002. gada ASV Atklātajā čempionātā viņš sasniedza ceturtdaļfinālu.

## ATP Masters fināli
### Zaudējumi

## Ārējās saites
Sieviešu tenisa asociācija

**WTA** jeb **Sieviešu tenisa asociācija** () tika dibināta 1973. gadā. Tā organizē lielāko daļu sieviešu tenisa turnīru. Tā organizē sieviešu tenisa tūri — *WTA Tour*.

## ''WTA Tour''
Pašreizējais WTA tūres iedalījums tika ieviests 2009. gadā. Pirms tam, neskaitot *[[Grand Slam (teniss)|Grand Slam]]* turnīrus, bija četras turnīru kategorijas: deviņi 1. kategorijas turnīri, četrpadsmit 2. kategorijas turnīri, astoņpadsmit 3. kategorijas turnīri, kā arī trīspadsmit 4. kategorijas turnīri.

Pašlaik WTA tūri veido:
* Četri *[[Grand Slam (teniss)|Grand Slam]]* turnīri;
* Sezonas noslēguma turnīrs *[[WTA Finals]]* (2015. gadā tika izveidots otrs noslēguma turnīrs *[[WTA Elite Trophy]]* nākamajām pēc ranga tenisistēm, kas neiekļūst *WTA Finals*);
* *Premier* kategorijas turnīri:
** *Premier Mandatory* — četri turnīri, kas tiek aizvadīti kopā ar vīriešu ATP tūres turnīriem Indianvelsā, Maiami, Madridē un Pekinā;
** *Premier 5*  — pieci turnīri, kas tiek aizvadīti  Dohā/Dubaijā, Romā, Monreālā/Toronto, Sinsinati un Uhaņā;
** *Premier*  — 12 turnīri sezonas laikā;
* *International* turnīri (32).

2012. gadā tika izveidota WTA 125K sērija, kas ir nākamais zemākais līmenis pēc WTA tūres. Reitinga punktus var iegūt arī dažādos ITF organizētajos turnīros. Pirms 2016. gada reitinga punktus piešķīra arī olimpiskajās spēlēs.

## Skatīt arī
* WTA ranga pirmo numuru saraksts
* Tenisa profesionāļu asociācija

## Ārējās saites

* 

*
SIM karte

right|150px|thumb|SIM karte
**SIM karte** () ir viedkarte, ko parasti izmanto GSM mobilo (vai citu mobilo) telefonu operatori, pakalpojumu sniedzēji, kas ir unikāli identificēta.

Tas ļauj pakalpojuma sniedzējam atpazīt pakalpojuma lietotāju un piegādāt tam nepieciešamos pakalpojumus. 

SIM karte tiek kodēta un aizsargāta ar vairākām atslēgām. Parasti: PIN1, PIN2, PUK1, PUK2. Katra koda kļūdaina pēc kārtas ievadīšana ir limitēta. 

Ievadot kļūdainus kodus pieejai SIM kartes informācijai vairāk reizes, nekā kartē ir atļauti mēģinājumi, tā tiek bloķēta.

SIM karte sastāv ne tikai no datiem, bet faktiski ir minidators, kas salīdzinoši labi aizsargāts.

## Fizisko SIM karšu formāti

SIM kartes gadu gaitā kļuvušas mazākas, funkcionalitāte ir neatkarīga no formāta. Pilna izmēra SIM kartēm sekoja mini-SIM, micro-SIM un nano-SIM. Tiek izgatavotas arī iekārtās iemontētas SIM kartes.

## Iegultā SIM karte (eSIM)

2015. gada jūlijā Apple un Samsung paziņoja par notiekošām pārrunām ar telekomunikāciju kompāniju asociāciju GSMA par iegulto SIM karšu ieviešanu.

Tradicionālās SIM kartes ir piesaistītas vienam sakaru pakalpojumu sniedzējam, un to nomainīt, nemainot arī SIM karti, šobrīd nav iespējams.

## Atsauces

## Skatīt arī
* Viedkarte
* Mobilais paraksts
* IMEI
Hidrodinamika

[thumb|320px|Hidrodinamikas [simulācija (*Rayleigh—Taylor* nestabilitāte attēlota) ]]
**Hidrodinamika** ir hidromehānikas nodaļa, kas aplūko nesaspiežamu šķidrumu kustību un to mijiedarbību ar cietiem ķermeņiem.

No hidrodinamikas viedokļa galvenās šķidrumu īpašības ir plūstamība un nepārtrauktība, un tiek pieņemts, ka šķidrumi nepretojas stiepei.

Hidrodinamikas uzdevumu risināšanai izmanto mehānikas pamatlikumus un galvenās metodes, ievērojot šķidrumu vispārīgās īpašības. Tā iegūst informāciju par ātrumu, spiedienu un tangenciālo spriegumu jebkurā telpas punktā šķidrumā; tas dod iespēju aprēķināt arī šķidruma un cieta ķermeņa mijiedarbības spēkus (hidrodinamiskā pretestība, hidrodinamiskais spiediens). Hidrodinamikas pamatvienādojumus iegūst, izmantojot vispārīgās fizikas likumus tādam šķidruma masas elementam, kura tilpums robežgadījumā tiecas uz nulli, nepārtrauktības vienādojumu iegūst no masas nezūdamības likuma, Bernulli vienādojumu ideālam šķidrumam — enerģijas nezūdamības likuma. Ideāla šķidruma kustību apraksta Eilera vienādojumi, reāla — Navjē-Stoksa vienādojumi. Viskoziem šķidrumiem hidrodinamikas pamatvienādojumu atrisinājumus var iegūt tikai robežgadījumos, ko nosaka Reinoldsa skaitļa (Re) vērtības; turklāt mazām Re vērtībām atbilst lamināra plūsma, lielām — turbulenta plūsma.

Risinot dažus tehnikas uzdevumus par mazviskozu šķidrumu kustību, hidrodinamikas vienādojumus iespējams vienkāršot, izdalot aptekamā ķermeņa virsmai pieguļošo šķidruma robežslāni, kurā jāievēro viskozitāte; ārpus šī slāņa šķidrumu var uzskatīt par ideālu. Ja šķidruma kustībā galvenā nozīme ir smaguma spēkam, hidrodinamikas aprēķinos lieto Frūda skaitli. Hidrodinamikas atziņas izmanto kuģu un lidmašīnu projektēšanā, cauruļvadu, hidroturbīnu un sūkņu aprēķinos, gruntsūdeņu filtrēšanās pētīšanā.

## Atsauces

* LPE, 4.sējums, 76.lpp., Galvenā enciklopēdiju redakcija, Rīgā, 1983. gadā.

## Ārējās saites
Lukaševičs

**Lukaševičs** (, no personvārda Lukašs (*Łukasz*); sieviešu dzimtē Lukaševiča) ir poļu cilmes uzvārds. Cilvēki ar šo uzvārdu:

* Jānis Lukaševičs (1699—1779) — lietuviešu jezuītu ordeņa loceklis;
* Valentins Lukaševičs (1968) — latviešu rakstnieks un literatūrzinātnieks;
* Viktors Lukaševičs (1972) — Latvijas futbolists.